Diari Oficial de la Generalitat Valenciana


Sumari del DOGV 4268, del 11-06-2002 (2002/6218)

ORDE de 5 de juny de 2002, de la Conselleria d'Economia, Hisenda i Ocupació, per la qual es delega la competència per a la resolució de les sol·licituds d'ajudes regulades en l'Orde de 3 de desembre de 2001.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6218


Data del document
:   05-06-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Conselleria Economia, Hisenda i Ocupació
    * delegació de poders
    * administració regional
    * competència administrativa
    * desastre natural
    * suport econòmic
    * condicions atmosfèriques

ORDE de 5 de juny de 2002, de la Conselleria d'Economia, Hisenda i Ocupació, per la qual es delega la competència per a la resolució de les sol·licituds d'ajudes regulades en l'Orde de 3 de desembre de 2001. [2002/X6218]
  
Mitjançant Decret 184/2001, de 15 de novembre, el Govern Valencià va decidir adoptar una sèrie de mesures encaminades a pal·liar els danys causats pels fenòmens meteorològics que havien tingut lloc en la Comunitat Valenciana i es va facultar el conseller d'Economia, Hisenda i Ocupació per a adoptar les mesures necessàries per al desplegament del decret.
  
En virtut de la dita habilitació es va dictar l'Orde de 3 de desembre de 2001, en l'article 1 del qual s'establix que la Conselleria d'Economia, Hisenda i Ocupació, a través de l'Institut Valencià de Finances, concedirà ajudes econòmiques a les persones físiques o jurídiques que hagen patit danys materials, com a conseqüència dels fenòmens meteorològics ocorreguts, i, per tant, queda atribuïda la competència per a resoldre al conseller d'Economia, Hisenda i Ocupació.
  
Raons d'eficàcia aconsellen delegar la facultat mencionada en els delegats del Govern Valencià en les tres províncies, amb la finalitat d'aconseguir la màxima celeritat en la concessió de les ajudes.
  
Per tot això i basant-se en allò establit en l'article 31 de la Llei 30/1992, de 26 de novembre, modificat per la Llei 4/1999, que establix la possibilitat de delegar l'exercici de les competències que tinguen atribuïdes els òrgans de les diferents administracions públiques en altres de la mateixa administració encara que no siguen jeràrquicament dependents.
  
ORDENE
  
Article únic
  
Delegar en els delegats del Govern Valencià d'Alacant, Castelló i València la competència per a resoldre les sol·licituds d'ajuda recollides en l'Orde de 3 de desembre de 2001, que desplega el Decret 184/2001, de 15 de novembre del Govern Valencià, pel qual s'establixen ajudes per a pal·liar els danys produïts pels fenòmens meteorològics ocorreguts en la Comunitat Valenciana.
  
DISPOSICIÓ ADDICIONAL
  
En les resolucions que es dicten fent ús de la delegació d'atribucions de la present orde es farà constar sempre aquest aspecte de forma expressa, d'acord amb allò establit en l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Común, modificat per la Llei 4/1999, i quedarà esgotada la via administrativa d'acord amb el que disposen els articles 13 i 109 d'esta llei.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 5 de juny de 2002
  
El conseller d'Economia, Hisenda i Ocupació,
  
VICENTE RAMBLA MOMPLET
  
Conselleria de Cultura i Educació